A 2008-as világbajnokságon már 3. kiemeltként indult, és egészen a döntőig menetelt. Az első fordulóban nyert Mona Khaled, a másodikban a mongol Batkhuyag Munguntuul, a harmadikban Elena Sedina ellen. A negyeddöntőben az örmény Lilit Mkrtchian ellen győzött, és az elődöntőben 4–2 arányban diadalmaskodott a világranglistán előtte álló indiai Humpy Kuneru ellen. Alekszandra Kosztyenyuk tudta csak megállítani a döntőben.